תחבורה ציבורית בחולון

חולון היא עיר במחוז תל אביב, התשיעית בגודל אוכלוסייתה בישראל. היא ממוקמת מדרום-מזרח לתל אביב, מצפון לראשון לציון, ממזרח לבת ים וממערב לכביש 4. שטח השיפוט שלה הוא 19,200 דונם ואוכלוסייתה מונה כ-198,176 תושבים נכון לשנת 2023 ע"פ נתוני הלמ"ס. חולון מוקפת בצירי תנועה ראשיים וכן היא מהווה חלק מהרצף העירוני במטרופולין תל אביב. לאורך גבולה המערבי של חולון עוברים נתיבי איילון, המהווים נתיב עיקרי המחבר את העיר לכבישים ארציים. נתיב זה כולל ארבעה מחלפים: מחלף וולפסון, מחלף דב הוז, מחלף יוספטל ומחלף הקוממיות. בגבול הצפון-מזרחי של העיר עובר כביש 44 (דרך השבעה), כביש המחבר את חולון לערים לוד, רמלה וצריפין, לאורך הכביש קיימות 4 יציאות וכניסות לעיר חולון ברחובות: המלאכה, המכתש, לוי אשכול (צומת חולון) והמרכבה. בגבולה המזרחי של העיר עובר כביש 4, שמטרתו להוות כניסה נוחה לעיר ולאזור התעשייה במזרח העיר. בנוסף לכבישים אלו, קיימות כניסות רבות לעיר בדרכים עירוניות: בצפון העיר דרך תל גיבורים ובדרום העיר דרך בן-גוריון. בחולון קיים נתיב תחבורה ציבורית ברחוב לוי אשכול, שנסלל בשנת 2001, במסגרת פרויקט תכנוני של חברת נתיבי איילון, דבר שהקל באופן משמעותי על זרימת התנועה וכלי הרכב בכביש. כיכר הלוחמים היא מעגל תנועה בצפונה של העיר, המוכר בכינוי "כיכר הדמעות", בשל היותו גורם משמעותי בכישלון תלמידים במבחני נהיגה מעשיים הנערכים באזור. הכיכר היא אחד ממעגלי התנועה העמוסים בארץ.כיכר סטרומה נמצאת במרכז העיר חולון, בצומת הרחובות דב הוז, סוקולוב, הנרייטה סאלד והאחד במאי. היא תוכננה ונבנתה בתחילת שנות הארבעים של המאה ה-20, זמן קצר לאחר הקמת המועצה המקומית חולון. הכיכר הוקדשה בזמן הקמתה לזכרם של חללי אסון אוניית המעפילים סטרומה, ובשנת 1968 הוצבה במרכזה אנדרטה לזכר המעפילים שטבעו בים השחור. ערכים מורחבים – תחנת הרכבת חולון - וולפסון תחנת הרכבת בת ים - יוספטל, תחנת הרכבת בת ים - קוממיות תחנות הרכבת חולון - וולפסון, בת ים - יוספטל ובת ים - הקוממיות הן תחנות הרכבות המשרתות את תושבי העיר חולון בת ים ותל אביב כחלק מפרויקט הקמת הקו בין תל אביב למערב ראשון לציון. שלוש התחנות נחנכו ב-25 בספטמבר 2011. תחנת הרכבת חולון וולפסון המשרתת את תושבי צפון בת ים, חולון ויפו, ממוקמת במחלף וולפסון, כששתי המסילות עוברות במפלס התחתון שלו - בגובה הכביש המהיר. בניית תחנת הרכבת בת ים - יוספטל הסתיימה מוקדם מהצפוי, ולאחר סיום בנייתה ניטש ויכוח בין הערים בת ים וחולון על שם העיר שיופיע בשם התחנה, הסיבה לוויכוח זה היא שהתחנה ממוקמת בדיוק בגבול הערים ומשרתת במידה שווה את תושביהן. בסופו של דבר שמה המקורי של התחנה "בת ים - יוספטל" נשאר על כנו ואילו שמה של חולון הופיע בשמן של תחנות אחרות בקו כגון תחנת הרכבת חולון - וולפסון. בשנת 2009, הונחו מסילות בתחנה זו והיא נפתחה כשנתיים לאחר מכן. מאז פתיחתה, התחנה זוכה להצלחה רבה והיא אחת התחנות המובילות מבחינת מספר הנוסעים שמשתמשים בה לאורך הקו, עם ממוצע של כ-70,000 עולים ויורדים בחודש. אין הסדר חנייה לצד תחנת רכבת זו למעט כלי רכב דו-גלגליים. תחנת הרכבת בת ים - קוממיות הממוקמת במחלף הקוממיות בין חולון ובת ים ובין נתיבי איילון המשרתת את תושבי האזור הדרומי של חולון ואת תושבי דרום-מזרח בת ים משמשת תחנה מרכזית מאספת יחד עם פתרונות חנייה מוסדרים. בשעות השיא עוצרות בתחנות שתי רכבות בשעה בכל כיוון בקו ראשון לציון משה דיין - רעננה מערב, וכן רכבת אחת בשעה בכל כיוון בקו באר שבע - רעננה מערב. בחולון פועלות שלוש חברות אוטובוסים שמפעילות עשרות קווים, שמקשרים את חולון לערים במטרופולין תל אביב. את רוב הקווים בעיר מפעילה חברת אגד, ושאר הקווים מפעילות החברות דן ומטרופולין. הקווים הנוסעים בעיר חולון הם עירוניים ומאספים (למעט הקווים קו 406 המהיר הישיר אגד וכן קווים מאספים אשר מופעלים באוטובוס בין עירוני אגד: 143 144 146 145 וקווים 154). לעומת זאת, בציר דרך השבעה במזרח העיר עוברים עשרות קווים בין-עירוניים מכל החברות, שעוצרים במספר מצומצם של תחנות מאספות המשרתות בדרך כלל חיילים. בחולון שוכנים 3 מסופים. בדרום העיר ממוקם מסוף אוטובוסים גדול הסמוך למוזאון אגד המשמש גם כחניון לילה, במזרח העיר שוכן מסוף קריית שרת. נוסף למסופים, בעיר 3 תחנות קצה ברחובות: האורגים, המרכבה, תמנע. תחילת של פעילות התחבורה ציבורית בחולון החלה עם חברת "דרום יהודה" שהתאחדה ב-1951 לאגד שהפעילה שירות לתל אביב. השירות היה לתחנה המרכזית הישנה בתל אביב. לאזור לבת ים וליפו. בשנות השישים נוספו קווים 89 ו-92 למרכז תל אביב. ב-5 בנובמבר 1972 נוסף קו 74 מקריית שרת רסקו ומרכז העיר לאוניברסיטת תל אביב דרך רחוב המסגר, דרך פתח תקווה ודרך נמיר, ב-30 בינואר 1977 "דן" החלה להיכנס לחולון עם חנוכת קווים 1 ו-2 לרחובות אלנבי ודיזנגוף בתל אביב, בצעד שנחשב אז כדרך לאיחוד בין הקורפורטיביים שלא התממש בסופו של דבר וב-1978 עם קו 43 לתל השומר דרך שכונות דרום מזרח תל אביב. בתגובה אגד החלה להפעיל ב-1977 את 88 ליפו ב-1979 נוסף קו 73 מהשכונות המערביות של חולון לרכבת מרכז בתל אביב. ב-1983 אגד חנכה את קו 404 לירושלים דרך רמלה,באמצע שנות השמונים נוסף להם קו 3 של "דן" ובשנות התשעים נוספו קווים 173 ו-129 שעברו בחולון בדרכם מתל אביב לראשון לציון. כל אלו בנוסף לקו 4 שנתן לאורך השנים שירות פנימי בחולון. בעקבות הרפורמה בתחבורה הציבורית בגוש דן בוטלו קווים ומספר קווים הועברו מחברות לחברות ונוספו קווים נוספים למערך האוטובוסים בעיר, כמו כן נערכו שינויים רבים במסלולי הקווים ובנקודת המוצא שלהם. בפעימות הראשונות של הרפורמה, נותקו הקישורים מהעיר למקומות מרכזיים (למשל, התחנה המרכזית החדשה בתל אביב). בעקבות כניסתם של "קווי המזלג", הופעלו בחולון 4 קווים מסוג זה: 172/72 (קווים 1 ו-2 לשעבר), 89/189/289 (89 דומה ל-97א הישן ו-189 ל-89 הישן), 71/171/271 (קווים 73/173/74 במספור חדש), וקו 126 שהיה דומה במסלולו ל-92 הישן. במרץ 2019 זכתה חברת מטרופולין במכרז על קווי התחבורה הציבורית בעיר חולון, ובאותו החודש החלה להפעיל את הקווים 2, 22, 26 ו-126 שהועברו מידי אגד. כמו כן, החברה החלה להפעיל את קו 77 ו-278. באופן רשמי, אין תחבורה ציבורית בשבת בעיר חולון, אם כי במהלך השנים ניסתה העירייה, לצד עמותות (ביניהן: שבוס) להפעיל אוטובוסים ומוניות שירות שישרתו את התושבים ויקשרו את העיר לאזורי הבילוי שמחוצה לה. במסגרת רפורמה שמקדם משרד התחבורה בענף מוניות השירות, עתידים לפעול שלושה קווים של מוניות שירות בעיר חולון בסופי השבוע שיקשרו את העיר לערים בת ים, תל אביב וראשון לציון. ערך מורחב – מערכת להסעת המונים במטרופולין תל אביב - הקו הירוק במסגרת פרויקט "מהיר לעיר" של נתיבי איילון שמטרתו להקל על הפקקים בשעות השיא ברחובות מרכזיים ועמוסים, על ידי עידוד תחבורה ציבורית תוך סלילת נתיבי תחבורה ציבורית ייעודיים ברחובות אלו. בחולון עתידים להיסלל 5.4 ק"מ של נתיבי תחבורה ציבורית ברחובות: יוספטל, אילת, משה דיין והלוחמים. תוכנית נוספת בפרויקט כוללת גם סלילת 1.35 ק"מ של שבילי אופניים עירוניים ברחובות יוספטל, משה דיין והלוחמים. תחבורה ציבורית בבת ים תחבורה בתל אביב מדיה וקבצים בנושא תחבורה ציבורית בחולון בוויקישיתוף דוד חיון, ‏החלה סלילת נתיב תחבורה ציבורית ברח' לוי אשכול בחולון, באתר גלובס, 29 בינואר 2001 אלבומים - תמונות - פורומים - בת ים, חולון ואזור - תחנת רכבת "יוספטל" - IMG_1782-1 פורום תחבורה ציבורית עיריית חולון, תכנית מתאר מקומית חולון 2030, עמ' 46 הנסיעה מחולון לתל אביב, באתר על המשמר, ‏25 במאי 1967 מעריב, ‏3 בנובמבר 1972 נפתחו הקווים החדשים של "אגד' ו"דן" מתל־אביב לחולון, באתר דבר, ‏31 בינואר 1977 יעקובי חושש מאיחוד דן ואגד, באתר דבר, ‏9 בפברואר 1977 מלחמת האוטובוסים נמשכת, באתר דבר, ‏3 בדצמבק 1978 קו 88 מקרית שרת חולון-יפו, באתר דבר, ‏15 באוגוסט 1977 שעה שלמה אורכת נסיעה בין שתי שכונות בחולון אגד לא פתרו את כל בעיות התושבים, באתר מעריב, ‏22 בינואר 1979 מודעה של אגד, ‏28 בינואר 1983 מעריב, ‏29 בנובמבר 1985 חברת האוטובוסים “מטרופולין“ תחליף את “אגד“ ב – 3 קווים בראשון לציון ויתווסף קו חדש... פירוט הקווים בכתבה, באתר BE106.NET ראשון לציון מטרופולין, מטרופולין שמחה להשיק את קווי השירות החדשים והמחודשים באזור גוש דן השינויים בתחבורה הציבורית בבת ים במסגרת הארגון מחדש, באתר תחבורה בדרך שלנו, ‏2011-06-10 השינויים בתחבורה הציבורית בחולון - חלק א': מערב העיר, באתר תחבורה בדרך שלנו, ‏2011-06-18 מאת מערכת טיים אאוט, קו 3 הופך לקו 73 אבל קו 3 עדיין קיים. מבולבלים? גם אנחנו, באתר טיים אאוט, ‏2020-01-30 חברת האוטובוסים “מטרופולין“ תחליף את “אגד“ ב – 3 קווים בראשון לציון ויתווסף קו חדש... פירוט הקווים בכתבה, באתר BE106.NET ראשון לציון מטרופולין שמחה להשיק את קווי השירות החדשים והמחודשים באזור גוש דן תקועים בבית בשבת? רשימת קווי התחבורה הציבורית לקיץ הקרוב, באתר השקמה חולון, ‏2018-06-17 לראשונה בחולון: תחבורה ציבורית בשבת, באתר mynetholon, ‏2018-01-04 נתיבים לתחבורה ציבורית בלבד: כך זה ייראה בקרוב בחולון, באתר השקמה חולון, ‏2018-12-12 חולון, באתר נתיבי איילון